cyanic-selkie/wikianc huggingface dataset:
Jonas Gahr Støre
Bakgrunn og yrkeskarriere
Jonas Gahr Støre ble født 25. august 1960 i Oslo. Han er oppvokst på Ris i Oslo som sønn av skipsmegler Ulf Jonas Støre (1925–2017) og bibliotekar Unni Gahr (1931–2021). Farfaren Jonas Henry Støre (1888–1974) var direktør i Norsk Sprængstofindustri. Gahr-familien overtok i 1927 ovnfabrikanten Jøtul, som i 1970-årene ble solgt til Norcem. Støres formue stammer fra oppgjøret ved salget av bedriften. Høsten 2005 var han medeier i flere familieeide selskaper som til sammen besatt en betydelig aksjeportefølje. Han er gift med prest og sosiolog Marit Slagsvold (født 1962), som han har tre barn med. De ble gift i 1988. Støre har tilkjennegitt et kristent livssyn.
Han var først elev ved Slemdal skole 1967–1973 og Ris ungdomsskole 1973–1976. Etterpå tok han examen artium ved Berg videregående skole i Oslo. 1979–1980 gjennomgikk han befalskurs Operativ marineavdeling (OMA) III på Sjøkrigsskolen i Bergen. Han avtjente deretter plikttjenesten 1980–1981. Støre oppnådde graden fenrik i Sjøforsvaret. Han tok utdannelse som statsviter med spesialisering i økonomisk historie ved Sciences Po Paris (da Institut d'études politiques de Paris) i Frankrike 1981–1985. Støre snakker også flytende fransk. Han ble også opptatt som doktorgradsstudent ved London School of Economics, men sluttet etter få uker da han hadde bestemt seg for ikke å satse på en akademisk karriere.
I årene 2002–2003 var Støre arbeidende styreleder i konsulentselskapet Econ Analyse AS, før han ble generalsekretær i Norges Røde Kors i august 2003. Han fratrådte høsten 2005, da han ble utenriksminister.
Flere medier rapporterte i 2017 at arbeidere på Støres hyttebrygge verken hadde betalt skatt eller merverdiavgift.
Politisk arbeid
Støres identifisering med sosialdemokratiet oppstod da han som student i Frankrike i begynnelsen av 1980-årene betraktet forskjellene i sosiale og økonomiske spenninger i det norske og det franske samfunnet. I 1988 søkte han, og ble tilbudt, en stilling som utenrikspolitisk rådgiver for Høyres stortingsgruppe, men takket nei av personlige årsaker. «Det var en magefølelse om hvor jeg hører hjemme politisk. For meg ble Arbeiderpartiets verdigrunnlag og sterke tro på fellesskap og rettferdighet avgjørende», sa Støre til Dagbladet i 2008 om at han takket nei. Støre har vært medlem av Arbeiderpartiet siden 1995.
Sin første politiske utnevnelse fikk han som stabssjef og statssekretær ved Statsministerens kontor i Jens Stoltenbergs første regjering 2000–2001. Etter flere år som en av Gro Harlem Brundtlands nærmeste medarbeidere ble han med dette innlemmet i kretsen rundt Jens Stoltenberg. Støre var videre styremedlem 2001–2003 og nestleder 2002–2003 i Oslo Arbeiderpartis internasjonale forum. Han var leder for Sosialistinternasjonalens Midtøsten-komité fra 2006 til 2010 og har vært styremedlem i Oslo Arbeiderparti siden 2010 og medlem i Arbeiderpartiets sentralstyre siden 2011. I løpet av Arbeiderpartiets tid i opposisjon 2001–2005 deltok han i flere utvalg, blant annet for å utrede partiets Europa-politikk.
Utenriksminister
Etter stortingsvalget i 2005 ble Støre utnevnt til utenriksminister i Jens Stoltenbergs andre regjering den 17. oktober 2005. Flere meningsmålinger viste at Støre var regjeringens suverent mest populære medlem. Han var gjentatte ganger på tale som et fremtidig lederemne og statsministerkandidat for Arbeiderpartiet. Som utenriksminister jobbet han særlig med Nordområdene og forholdet til Russland, og han fikk sluttført forhandlingene om en delelinjeavtale med Varangerfjord-avtalen 15. september 2010. Han ledet også en omorganisering av Utenriksdepartementet. Han ble møtt med kritikk internasjonalt da Norge anerkjente Hamas-regjeringen i 2007. Støre mener selv at EUs motvilje overfor Hamas styrket den militante delen av Hamas. I 2011 fortalte ledere av Hamas, Khaled Mashaal, at han hadde hatt flere direkte telefonsamtaler med Støre da han var utenriksminister. Støre benektet først å ha hatt samtaler med Hamas og forandret uttalelsen da han ble konfrontert med Meshaals uttalelser.
Det ble satt spørsmålstegn ved Støres habilitet i behandlingen av toppbyråkrat Tore Eriksen og skipsreder Felix H. Tschudi.
Den 10. november 2008 utgav han boken Å gjøre en forskjell, med undertittelen Refleksjoner fra en norsk utenriksminister. I boken drøfter Støre blant annet dilemmaet som oppstår i forholdene til regimer som bryter menneskerettigheter. Han skriver videre blant annet om de inntrykkene etter samtaler med tidligere britiske statsministeren Tony Blair, den tyrkiske forfatteren Orhan Pamuk og den amerikanske superdiplomaten John Negroponte, utenriksminister Condoleezza Rices nestkommanderende. Han drøfter også Midtøsten-konflikten, og trekker blant annet paralleller mellom nazistenes behandling av jødene i slutten av 1930-årene og Israels behandling av palestinere i Hebron. Støre kritiserte USAs dominans i den internasjonale politikken i Midtøsten-konflikten, og mener at USA har klart å gjøre kvartetten bestående av USA, Russland, FN og EU til et redskap for sin egen Midtøsten-politikk.
Som utenriksminister hadde Støre tilsyn med Norges deltakelse i den NATO-ledede militære intervensjonen i Libya i 2011. Norges deltakelse i intervensjonen var kontroversiell på ytre venstre, og kommunistpartiet Rødt anmeldte ham til politiet for påståtte krigsforbrytelser.
Foran stortingsvalget i 2009 ble han nominert som Arbeiderpartiets 4. kandidat til Stortinget fra Oslo. Han ble dermed innvalgt på Stortinget, men Truls Wickholm møtte i hans sted det meste av tiden Støre var medlem av regjeringen. Nominasjonen skapte en intern debatt, fordi partiets venstreside ønsket Marianne Marthinsen på denne plassen, og fordi en annen sikker listeplassering ble vanskeliggjort av partiets regel om kjønnsbalanse på valglistene. Ved stortingsvalget i 2013 ble Støre gjenvalgt.
Konvensjonen om klaseammunisjon
Høsten 2006 tok Norge initiativ til en prosess utenfor Våpenkonvensjonen for å få til et forbud mot klaseammunisjon. 49 stater deltok på en konferanse om klaseammunisjon i Oslo i februar 2007, sammen med representanter for FN, Røde Kors og Cluster Munition Coalition – koalisjonen av sivilsamfunnsorganisasjoner som arbeidet for et forbud. 46 av statene sluttet seg til en politisk erklæring om å forhandle fram et nytt internasjonalt instrument som skulle forby bruk av klaseammunisjon innen utgangen av 2008. Dette ble gjort gjennom en serie internasjonale konferanser fram til sluttforhandlingene i Dublin i mai 2008 der 107 stater deltok. Konvensjonen om klaseammunisjon ble undertegnet av 94 stater i Oslo 3. desember 2008. Den trådte i kraft 1. august 2010 etter at 30 stater hadde ratifisert. Per april 2022 har 110 stater ratifisert og ytterligere 13 stater signert konvensjonen.
Kabul Serena Hotell
Under en reise til Kabul i Afghanistan i januar 2008 ble Kabul Serena Hotel, hvor Støre bodde sammen med en norsk delegasjon, angrepet av Taliban. Støre ble ikke skadet i angrepet, men journalist i Dagbladet, Carsten Thomassen, og fem andre ble drept. FNs generalsekretær Ban Ki-moon uttalte at Støre var målet for angrepet, men en talsmann for Taliban har siden avvist dette. Etter angrepet ble resten av besøket avlyst.
Helse- og omsorgsminister
Den 21. september 2012 ble Støre utnevnt til helse- og omsorgsminister som del av en rokering i Jens Stoltenbergs andre regjering. Politiske kommentatorer mente dette kunne være ledd i å gi Støre mer innenrikspolitisk erfaring med sikte på å kunne bli Arbeiderpartiets statsministerkandidat på et senere tidspunkt. Han ble etterfulgt av Espen Barth Eide som utenriksminister under samme omstilling. Mens han fungerte som helseminister, fikk han kallenavnet Helse-Jonas.
Partileder
Den 19. mai 2014 ble det kjent at en enstemmig valgkomité hadde anbefalt Arbeiderpartiets landsmøte å velge Støre til ny partileder etter Jens Stoltenberg. Den 14. juni 2014 ble Støre valgt til partileder i Arbeiderpartiet. I sin første tale som partileder varslet han en helt annen klimapolitikk for partiet enn den som Stoltenberg hadde stått for. Støre ledet partiet inn i valget i 2017, men den rødgrønne koalisjonen tapte med fire mandater som trengs for et flertall på 85 mandater. Partiet hans ble kritisert for å ha tatt en seier for gitt. Støre ledet partiet inn i valget i 2021, og sikret denne gangen den rødgrønne koalisjonen et flertall på 89 mandater av de 85 nødvendige, og beseiret den blå-blå koalisjonen ledet av sittende statsminister Erna Solberg. Sonderingene startet 23. september i Hurdal, etter at Senterpartiet åpnet for samarbeid med Sosialistisk Venstreparti. Den 29. september trakk Sosialistisk Venstreparti seg fra sonderingene, særlig grunnet til uenigheter i spørsmål som velferd og klima.
Stortingskomiteer
Fra 18. juni 2014 til 13. oktober 2021 var Støre parlamentarisk leder av Arbeiderpartiets stortingsgruppe.
Peter Spier
Peter Spier (født 6. juni 1927 i Amsterdam, død 27. april 2017 i Port Jefferson) ) var en nederlandskfødt amerikansk forfatter og illustratør som ga ut mer enn tretti barnebøker. Peter Spier var særlig kjent for sine detaljerte, men lette pennetegninger av dyr. Han fikk flere priser i USA, blant annet for boka Noas ark som kom på norsk i 1979
Spier var en av ni fanger fra Villa Bouchina, et oppsamlingssted for jøder, under andre verdenskrig.
Norske utgivelser
Følgende barnebøker med Peter Spiers tekst og tegninger er oversatt til norsk. Lista viser norske utgivelsesår.
Kodetimen
Kodetimen (engelsk: Hour of Code) er et ikke-kommersielt initiativ rettet mot skoleelever for å gi et innblikk i programmering. Initiativet ble tatt i 2013 og gjennomføres i desember hvert år.
Formål med Kodetimen
Målet med Kodetimen er et av flere tiltak for å skape interesse for teknologi for å rekruttere til fremtidens jobber. Kodetimen er en el av et forsøk på å introdusere programmering for elever før universitetet.
Et annet mål med Kodetimen er å ha en inngangsportal for å lære programmering i grunnskolen uten at det krever så stor programmeringserfaring fra lærerens side.
Et tredje mål er å få flere kvinner inn i en mannsdominert bransje. I 2014 programmerte flere jenter over hele verden enn på 70 år gjennom å delta på Kodetimen.
Versjoner av Kodetimen
Norsk versjon av Kodetimen: Engelske versjoner av Kodetimen.
Ålesund storsenter
Ålesund Storsenter er et kjøpesenter i Ålesund sentrum. Kjøpesenteret har idag ca. 70 butikker og spiseplasser, fordelt på to bygninger. Kjøpesenteret ble åpnet i 1998 da de to mindre kjøpesentrene Møller City og Grimmergaarden ble slått sammen til ett. Og samtidig ble det foretatt en betydelig utviding av Grimmergaarden.
Ålesund Storsenter er bygget i et kvartal slik at man har inn- og utganger i fire forskjellige gater, og fra senterets parkeringshus.
Senteret har flere spiseplasser, et stort antall klesbutikker, og mange gave-/interiørbutikker, samt lekebutikk, sportsbutikk, parfymeri og spill- og filmbutikk.
Promotor
I andre sammenhenger er en promotor en som driver yrkesmessig, salgsfremmende eller propaganderende virksomhet for et produkt, en person, en sak, en organisasjon eller et arrangement. Det kan være en festival, en turné, en kunstutstilling, en konsert – og begrepet er også hyppig brukt om arrangører av profesjonelle boksestevner.
Promotorene henvender seg i første rekke til journalister for å få møter eller lage programinnslag om sine produksjoner i redaksjonell sammenheng i massemedia, en påvirkningsform som regnes som langt mer effektiv enn reklame og pressemeldinger – og som dessuten har lavere direkte kostnader. Artister og musikere lager ofte egne utgaver av sine produkter til promoteringsformål, promoversjoner, også kalt promo. Disse er ikke i vanlig salg, men distribueres i begrenset opplag til journalister, radiostasjoner og andre massemedia.
Promovere/promotere
Tradisjonelt har både begrepet å promovere og å promotere vært brukt om promotorvirksomhet. Begge begrepene har vært synonymer eller eufemismer for salgsfremming, propaganda, påvirkning og reklame. De fleste moderne ordbøker definerer imidlertid å promovere som å utnevne til doktor og å promotere som å fremme salg av et produkt.
Kvinand
Kvinand (Bucephala clangula) er en fugl i andefamilien og tilhører de såkalte dykkendene.
Beskrivelse
Kvinanda har et påfallende stort hode for kroppen og en steil panne, som gir hodet en trekantet profil. Kroppen virker litt klumpete. Hunnene blir omkring 39 cm, mens hannen er noe større og gjerne blir omkring 49 cm. Hannen er sortgrønn i hodefargen og har en karakteristisk hvit kinnflekk på hver side av nebbroten. Hunnen er mer brunsort i hodefargen og kinnflekkene er mindre definerte. Hos hannen er buken og buksidene glinsende hvite, mens hunnen er mørk gråspettet. Hannens nebb er nærmest helt sort, mens hunnens har et lysere parti ytterst på overnebbet.
Etymologi
Det norske navnet på denne andefuglen stammer av hannens karakteristiske kvinende vingelyd under flukt. På engelsk kalles imidlertid denne andefuglen for «gulløye» (goldeneye), noe som stammer fra den karakteristiske gullgule fargen på øynene hos denne arten.
Hekking i Norge
I Norge hekker kvinand fra Vest-Agder og nordover gjennom alle østlandsfylkene og til Trøndelag. Lenger nord er den også stedvis vanlig, avhengig av forekomsten av barskog. På Vestlandet er kvinanda sjelden som hekkefugl, og den mangler omtrent helt på vestsiden av en linje som strekker seg fra Eigersund sør i Rogaland og vest av vannskillet over fjella nord til grensen mellom Romsdal og Nordmøre. Vinterstid forekommer kvinanda både i ferskvann og saltvann langs kysten nordover til Nordland. Trolig trekker deler av den norske bestanden ut av landet til områdene rundt Nordsjøen, bl.a. overvintrer store mengder kvinender i de grunne havområdene rundt Danmark.
Jakt
I Norge kan det jaktes på og sankes egg av kvinand slik det reguleres i «Forskrift om jakt- og fangsttider samt sanking av egg og dun for jaktsesongene fra og med 1. april 2017 til og med 31. mars 2022».
Mehmet VI
Mehmet VI (osmantyrkisk: محمد السادس, født 14. januar 1861 i Istanbul, død 16. mai 1926 i San Remo i Italia) var 36. og siste sultan av Det osmanske riket og den nest siste kalifen. De to titlene var samlet i hans regjeringstid. Han var yngre bror av forgjengeren Mehmet V.
Bakgrunn
Mehmed Vahideddin ble født i Dolmabahçe-palasset i Istanbul. Han var yngste sønn av sultan Abdülmecid I og hans hustru, den cirkassiske prinsesse Gülüstü Kadın Efendi. Etter begge foreldres tidlige bortgang, bare noen måneder etter hans fødsel, ble han tatt under vern av sin eldre halvbror, den fra 1876 regjerende sultan Abdülhamid II. Prins Mehmed, som ikke ble ansett å ha noen sjanse til noensinne å bli sultan, gikk for å være intelligent, elegant og politisk interessert. Han beskjeftiget seg intensivvt med studiet av islamsk litteratur.
Etter at kronprins Yusuf Izzettin Efendi brått begikk selvmord 1. februar 1916 ble Mehmed rangert som ny tronfølger (Veliaht) for sin eldre halvbror sultan Mehmed V. I denne egenskap besøkte han under verdenskrigen de allierte stormaktene Østerrike-Ungarn og Det tyske rike. Han hadde ingen politiske fullmakter under besøkene.
Sultan
Første verdenskrig endte med katastrofe for Det osmanske riket. Ved krigens slutt hadde britene erobret Bagdad og Jerusalem og store deler av de europeiske territoriene ble utskilt, og delt mellom seierherrene. Mehmet VI overtok sultanatet 4. juli 1918 etter kapitulasjonen, mens de allierte styrkene fortsatt okkuperte Istanbul. Under forhandlingene med Ententemaktene godtok Mehmet VI å avgi Syria, Palestina, Mesopotamia, Anatolia og Izmir. Hejaz ble anerkjent som uavhengig stat.
Tyrkiske nasjonalister mislikte sterkt vilkårene i fredsavtalene. En nasjonalistisk bevegelse under ledelse av Mustafa Kemal nådde toppen da grekerne inntok Izmir 15. mai 1919. Den nasjonalistiske bevegelsen drev grekerne ut igjen med militær makt og dannet en alternativ revolusjonær regjering i april 1920. 24. mai 1920 undertegnet Mehmet dommen om dødsstraff for Mustafa Kemal til ingen nytte.
Abdikasjon og død
Sultan Mehmet VI fratrådte tronen den 1. november 1922. Han forlot Konstantinopel 17. november ombord i et britisk krigsskip. Kalifatet (den religiøse makten) ble overført til fetteren Abdülmecid II 19. november. Han gikk han i eksil på Malta, deretter på den italienske Rivieraen. 3. mars 1923 erklærte folkeforsamlingen i Ankara sultanatet (den politiske makten) for opphevet. 29. oktober samme år ble Tyrkia formelt opprettet med Mustafa Kemal som president. Kalifatet (den religiøse makten) ble offisielt opphevet i 1924.
Han døde i Sanremo, Italia den 15. mai 1926.
Pinsekirken Kolbotn
Pinsekirken Kolbotn (tidligere: Filadelfia Kolbotn) er en kristen frikirkelig menighet på Kolbotn i Nordre Follo kommune i Viken. Menigheten er tilsluttet den norske pinsebevegelsen. Pinsekirken Kolbotn ble stiftet i 1933 under navnet Kolbotn Pinsemenighet.
Menigheten har 159 tilskuddstellende medlemmer i 2019. Menigheten driver barne- og ungdomsarbeide. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Misjon
Filadelfia Kolbotn er engasjert i misjonsarbeid i Kongo, Argentina, India, Malta og Hviterussland. I 2007 var menighetens misjonsregnskap på 116 389,- kr. .
Hypokinesi
Hypokinesi er den medisinske betegnelse på få eller langsomme kroppsbevegelser. Hypokinesi kan være symptom på sykdom i basalgangliene (f.eks. Parkinsons sykdom, mentale lidelser, langvarig inaktivitet p.g.a. sykdom.
Solørbanen
Solørbanen går fra Kongsvinger til Elverum. Banen var ferdig 4. desember 1910 (Kongsvinger–Flisa ble åpnet i 1893). Siden persontrafikken på banen ble nedlagt i august 1994 går det kun godstog, for det meste tømmer og flis. Strekningen mellom Elverum og Braskereidfoss har noe mer trafikk enn resten av banen.
Oslo-Trondheimstoget over Rørosbanen har blitt kjørt på Solørbanen; dagtoget gikk her i periodene 1943–1946 og 1986–1989. I tiden 1986–1991 gikk også nattoget her.
Banen er 94 km lang og er ikke elektrifisert. Damplokomotiv (type 26) var i bruk så sent som april 1969 i Gt. 5081/82. Gt. 5717/5084 gikk også i mange år med damp, men toget forsvant ved rutendringen 30. mai 1965. Di 3 trakk deretter godstogene fram til 2000. Persontogene gikk for det meste med motorvogn av type 86.
Viktige stoppesteder var Kirkenær, Flisa og Braskereidfoss. Sistnevnte er, foruten endestasjonene, den eneste stasjonen med fortsatt aktivitet.
Ved Haslemoen finnes landets nest lengste rette strekning med jernbanespor.
Muligheten for å la Solørbanen inngå som del av forbindelsen Kristiania-Trondheim ble vurdert på 1800-tallet. I stedet ble Hovedbanen og Rørosbanen forbundet via Hedemarksbanen
Canada under Sommer-OL 1920
Canada under Sommer-OL 1920. 52 sportsutøvere fra Canada, alle menn, deltok i ni grener under Sommer-OL 1920 i Antwerpen. Canada kom på tolvteplass med tre gull-, tre sølv- og tre bronsemedaljer. Friidrettsutøveren Archie McDiarmid var Canadas flaggbærer under åpningsseremonien.
Paretroplus
Paretroplus er en gruppe ciklider. De er fisk som lever i ferskvann i Madagaskar. Noen av artene er truet.
Twm
twm er en vindusbehandler for vindussystemet X, og har blitt distribuert som standard vindusbehandler med X siden fjerde utgivelse (X11R4). Den støtter tittellinjer, dekorerte vinduer og ikoner, i tillegg til at den er konfigurerbar til en viss grad. Selv om twm var et stort gjennombrudd i sin tid, har den blitt utmanøvrert av nyere vindusbehandlere og blir ikke vedlikeholdt lenger. Den er fortsatt tilgjengelig som en del av mange X-distribusjoner, selv om den stort sett blir brukt som «siste skanse».
Historie
Den første versjonen, skrevet av Tom LaStrange for X11R1, ble publisert på Usenet <tt>comp.unic.sources</tt> den 13. juni 1988. Mindre enn ett år senere ble han kontaktet av Jim Fulton fra X Consortium som foreslo at LaStrange overga vedlikeholdet av kildekoden til X Consortium. Etter å ha gjort den kompatibel med den da nye Inter Client Communications Conventions Manual overtok den plassen til uwm som standard vindusbehandler fra X11R4.
Selv om twm i dag blir brukt meget sjelden har den hatt massiv innvirkning på utviklingen av vindusbehandlere. Flere vindusbehandlere, slik som swm; vtwm; tvtwm; ctwm; fvwm, bygger direkte videre på koden dens, mens andre har hentet ideer og konsepter derfra.
Navnet
Det har vært noe usikkerhet om hva twm egentlig står for. Navnet varierer ofte mellom Tom's og Tab Window Manager. Begge navnene er faktisk korrekte. Det originale navnet var Tom's Window Manager, men når X Consortium tok over prosjektet og flere andre personer bidro til det, ble navnet forandret til Tab Window Manager. Slik ble det forklart:
Ordet tab ble antagelig plukket ut fordi det startet med T, selv om den offisielle forklaringen var at med den rette konfigurasjonen (antagelig med SqueezeTitle-funsksjonen) kunne man få tittellingen til å bli kortere, slik at vinduene så ut som mapper.
Ferjesambandet Garnes–Haus
Garnes-Haus var et ferjesamband mellom Garnes i Bergen kommune og Haus i Osterøy kommune fra 1937 til 1997. Sambandet ble lagt ned da Osterøybrua åpnet i oktober 1997.
Sambandet ble drevet av Johann Ådland Partrederi i Haus fra 1937 til 1969, da Indre Nordhordland Dampbåtlag tok over ruta frem til 1973. Fra 1974 gikk IND inn i Bergen-Nordhordland Rutelag, som drev ruta frem til den ble lagt ned.
Herredsrett
Herredsrett er et tidligere navn på domstolene i første instans, det vil si på laveste nivå, i enkelte byer og i landdistriktene i Norge. De tilsvarende domstolene i bykommunene ble kalt byretter. Alle herreds- og byretter endret navn til tingretter fra 1. januar 2002.
Anders Eriksson (ishockeyspiller)
Anders Eriksson (født 9. januar 1975 i Bollnäs) er en svensk ishockeyspiller som spiller i MoDo Hockey. Han har tidligere spilt i NHL for Detroit Red Wings, Chicago Blackhawks, Florida Panthers, Toronto Maple Leafs, Phoenix Coyotes, Chicago Blackhawks og New York Rangers. Han spilte også i Elitserien for MoDo og HV71.
Bjuv kommune
Bjuv kommune er en kommune i Skåne län i landskapet Skåne i Sverige. Kommunens administrasjonssenter ligger i Bjuv.
Kommunen ligger nordvest i Skåne og grenser mot kommunene Åstorp i nord Svalöv i øst og sør og mot Helsingborg i sør og vest.
Tettsteder
Bjuv kommune har fem tettsteder. I tabellen oppgis antall innbyggere per 31. desember 2010.
Lorenz Frølich
Lorenz Frølich var ikke utdannet ved kunstakademiet i København, men allerede som barn hadde han fått undervisning av blant annet Martinus Rørbye og Herman Wilhelm Bissen, seinere av Christoffer Wilhelm Eckersberg og Christen Købke. Under reiser til Tyskland på 1840-tallet ble han kjent med den tyske illustratørstilen.
Frølich har illustrert atskillige bokverk, for eksempel Adam Kristoffer Fabricius' Illustreret Danmarkshistorie for Folket, Andreas Munchs Kongedatterens Brudefart, H. C. Andersens eventyr og en lang rekke barnebøker.
Ras Bloch
Ras Bloch (født 21. april 1978) er en dansk håndballspiller. Bloch spilte tre sesonger for Bodø Håndballklubb i Eliteserien i håndball for menn fra 2007 til 2010.
Bloch spilte tidligere i Mors-Thu og Aarhus GF i Danmark, og i den tyske klubben Bad Neustadt.
David Grinspoon
Per 2011 er han interdisiplinær vitenskapsmann for ESAs Venus Express-sonde til Venus.
I 2006 ble han tildelt Carl Sagan-medaljen av Division for Planetary Sciences ved American Astronomical Society.
Heartbreakers
Heartbreakers er en amerikansk romantisk komedie fra 2001 regissert av David Mirkin. Filmen hadde norgespremière 5. juni 2001.
Handling
Filmen handler om en mor, Max Conners (Sigourney Weaver) og hennes datter Page (Jennifer Love Hewitt). De lever på å bedra rike menn. Filmen følger deres vanlige rutiner... helt til Page plutselig forelsker seg i en hun skal lure.
Stig Sjödinprisen
Stig Sjödinprisen (Svensk navn: Stig Sjödinpriset) er en svensk pris som skal fremme arbeiderlitteratur og som er delt ut årlig siden 1997.
Prisen som er på 40 000 SEK ble innstiftet av Stig Sjödin Sällskapet, Runö folkhögskola og fagfobundene Kommunal, Metall og Skogs- och Träfacken.
Lotta Wahlin
Lotta Wahlin (født 13. desember 1983) er en svensk profesjonell golfspiller på Ladies European Tour (LET).
Wahlin spilte på satellitt-touren Telia Tour i 2005, og den gode plasseringen hun fikk på pengelisten der kvalifiserte henne for spill på LET fra 2006-sesongen. Både 2006 og 2007 var gode sesonger med flere topp-ti-plasseringer, men det store gjennombruddet kom i 2008. Da ble det to seire og en 7.-plass på pengelisten.
Ernst Orvil
Ernst Orvil knyttes ofte til begrepet «glad modernisme» på grunn av humor, underfundighet og mange absurde trekk. Orvil leker både med innhold, språk og den litterære tradisjonen.
Brynhild (skjoldmø)
Brynhild er en legendarisk skjoldmø og valkyrie i norrøn mytologi og er en hovedfigur i Volsungesagaen og i flere eddadikt som handler om samme hendelser. Under navnet Brünnhilde opptrer hun i det middelhøytyske eposet Nibelungenlied og derfor også i Richard Wagners operasyklus Der Ring des Nibelungen (Nibelungenringen). Brynhild er antagelig inspirert av den vestgotiske prinsessen Brunhilda av Austrasia, gift med den merovingernes konge, Sigibert I av Austrasia, i år 567. Historien om Brynhild omfatter fratricide (latin for frater, «bror» og cide, «drap», altså broderdrap), en omfattende kamp mellom brødre, og kampene mot hunerne.
Volsungesaga
I henhold til Volsungesaga er Brynhild datteren av Budle. Hun ble beordret til å avgjøre en kamp mellom to konger: Hjalmgunnar og Agnar. Hun vet at Odin selv foretrakk den eldre kongen Hjalmgunnar, men hun besluttet likevel for at Agnar skal være kampens seierherre. For dette dømte Odin valkyrien til å leve livet som en vanlig, dødelig kvinne, og fengslet henne i en fjerntliggende festning bak vegger av skjold på toppen av fjellet Hindarfjall i Alpene. Han dømmer henne til å sove på en sofa som var omgitt av ild og flammer inntil en mann redder henne og gifter seg med henne. Helten Sigurd Fåvnesbane («Siegfried» i Nibelungenlied), arving av Volsungætten, og den som drepte dragen Fåvne, kommer til festningen. Han vekker Brynhild ved å fjerne hennes hjelm og kutter av hennes ringbrynje. Han blir øyeblikkelig forelsket i henne og ber henne gifte seg med ham ved å gi henne den magiske ringen Andvaranaut. Han lover deretter å komme tilbake og gjøre henne til sin hustru. Han drar fra festningen og mot hoffet til Gjuke, burgunderes konge.
Gjukes hustru, trollkvinnen Grimhild, ønsker at Sigurd skal gifte seg med hennes datter Gudrun («Kriemhild» i Nibelungenlied), hun gir Sigurd en magisk trylledrikk som gjør at han glemmer alt om Brynhild. Sigurd gifter seg snart med Gudrun, og da Grimhild hører om Sigurds løfte til Brynhild beslutter hun gjøre den tidligere valkyrien til hustru av sønn Gunnar («Gunther» i Nibelungenlied). Gunnar drar for å fri til Brynhild, men ble forhindret av ringen av ild rundt festningen. Han forsøker å ri gjennom flammene med hesten sin, og deretter med Sigurds hest Grane, men feiler igjen. Sigurd bytter deretter skikkelse med ham og går gjennom flammene. Forkledd som Gunnar gifter han seg med Brynhild, og de blir der i tre netter, men Sigurd legger sin nakne sverd mellom dem som bevis på at han ikke tar hennes jomfrudom før han gir henne til den egentlige Gunnar. Sigurd og Gunnar får deretter sine egne skikkelser mens Brynhild tror at hun har giftet seg med Gunnar.
Senere krangler Gudrun og Brynhild om hvilke av deres ektemenn som er den største. Brynhild skryter av at selv Sigurd ikke var modig nok til ri gjennom flammene. Gudrun avslører at det faktisk var Sigurd som red gjennom ringen av flammer, og det gjør Brynhild rasende og svartsyk over at hun er blitt lurt. Sigurd, som nå husker sannheten, forsøker å trøste henne, men uten hell. Brynhild konspirerer sin hevn for å egle Gunnar til å drepe Sigurd ved å fortelle ham at Sigurd hadde ligget med henne som en kvinne, selv om han hadde sverget at han ikke hadde gjort det. Gunnar og hans bror Hogne («Hagen» i Nibelungenlied) var altfor redde til selv å drepe Sigurd da de hadde sverget brorskap til Sigurd. De ansporet derfor sin yngre bror Guttorm til å drepe ham (en del eddadikt forteller at Guttorm drepte Sigurd i skogen sør for Rhinen mens Sigurd sov ).
Brynhild selv drepte Sigurs tre år gamle sønn, og deretter lot hun seg selv dø av egen vilje. Da Sigurds gravbål brant kastet hun seg på det – og således dro de sammen til Hel og de dødes rike.
I en del eddadikt som Sigurðarkviða hin skamma beleiret Gunnar og Sigurd festningen til Atle, Brynhilds bror. Atle tilbød sin søsters hånd i ekteskap i bytte for en fred, noe Gunnar godtok. Imidlertid hadde Brynhild sverget på å gifte seg med kun Sigurd, men blir lurt til å tro at Gunnar faktisk er Sigurd.
I henhold til Volsungesaga fødte Brynhild en datter, Åslaug, som noe selvmotsigende skulle Sigurd være far til. Aslaug ble senere gift med Ragnar Lodbrok. Både Åslaug, også kalt «Kråka», og Ragnar Lodbrok ble viktige mytologiske figurer i den norrøne litteraturen.
Brynhild på helferd
I eddadiktet Brynhild på helferd (Helreið Brynhildar) fortelles det om Brynhilds reise til Hel etter at hun har kastet seg på Sigurds gravbål. På reisen møter hun en gyge, ei kvinne fra jotunætten. Hun anklager Brynhild for å ha levd et dårlig liv som førte gode menn og helter i døden. Brynhild svarer på gygens anklager:
Verdensrekorder i vektløfting
Dette er en liste over verdensrekorder i vektløfting for disipliner som inngår i olympiske leker. Det registreres rekorder i hver vektklasse for løftene rykk, støt og sammenlagt for begge løftene.
Brynhild (skjoldmø)
Nibelungenlied
I Nibelungenlied er Brünnhilde dronning av landet Isenland (Island) på borgen Isenstein. Gunther overvinner henne i tre krigslignende kappleker ved hjelp av Siegfried – utstyrt med usynlighetskappe. Først kaster Brünnhilde et spyd mot Gunther, så tungt at tre menn bare såvidt kan løfte det, men den usynlige Siegfried avleder det. Deretter kaster hun tolv favner med kampestein så store at tolv menn må til for å løfte dem. Til slutt hopper hun over kampesteinen, men Gunther beseirer henne ved hjelp av Siegfried, og tar henne til hustru.
Nibelungenlied adskiller seg fra de norrøne kildene ved at den ikke forteller noe om Brünnhildes skjebne. Hun mislykkes i å ta sitt liv ved Siegfrieds gravferd, og antagelig overlever hun Kriemhild og hennes brødre.
Wagners Nibelungenringen
I sin syklus av fire operaer, Der Ring des Nibelungen (Nibelungenringen), henter Richard Wagner mer av Brünnhildes rolle fra de norrøne kildene enn fra Nibelungenlied. Brünnhilde opptrer ikke i den første operaen, Das Rheingold («Rhingullet»), men derimot i de tre siste: Die Walküre («Valkyrien»), Siegfried, og Götterdämmerung («Ragnarok»), og hun spiller en sentral rolle i hovedfortellingen om Wotans undergang.
I Wagners fortelling er Brünnhilde en av valkyriene. Disse er dannet ved et forbund mellom Wotan og Erda, jordens personifisering. I Die Walküre har Wotan opprinnelig bedt henne om å beskytte Siegmund, hans sønn med en jordisk mor. Når Fricka protesterer og tvinger Wotan til å la Siegmund dø, er Brünnhilde ulydig mot sin fars endrete befaling. Hun får Siegmunds hustru (og søster) Sieglinde og restene av Siegmunds sverd Nothung i sikkerhet. Hun skjuler dem, men må deretter møte sin fars vrede da han legger en ring av ild rundt henne som bare en fryktløs helt kan krysse. Brünnhilde opptrer deretter ikke igjen før mot slutten av tredje akt av Siegfried. Tittelfiguren er sønnen til Siegmund og Sieglinde, født etter Siegmunds død og oppfostret av dvergen Mime, bror til Alberich som stjal gullet og smidde ringen som operaen handler om. Etter å ha tatt ringen fra dragen Fafner, ledes Siegfried til Brünnhildes fjell hvor han vekker henne fra søvnen.
Siegfried og Brünnhilde opptrer på nytt i begynnelsen av Götterdämmerung, hvor han gir henne ringen. De blir deretter skilt. Her velger Wagner igjen å følge den norrøne versjonen, skjønt med betydelige endringer. Siegfried drar til Gunthers hall, hvor han blir gitt en trylledrikk som får ham til å glemme Brünnhilde, slik at Gunther kan gifte seg med henne. Alt dette skjer ved tilskyndelse fra Hagen, Alberichs sønn og Gunthers halvbror. Planen lykkes, og Siegfried leder Gunther til Brünnhildes fjell. I mellomtiden har hun fått besøk av sin søster, valkyrien Waltraute, som advarer henne mot Wotans planer for å ofre seg selv og ber henne gi slipp på ringen. Brünnhilde nekter, men overmannes av Siegfried, forkledd som Gunther, som tar fra henne ringen med makt.
Når Siegfried gifter seg med Gutrune, Gunthers søster, oppdager Brünnhilde at han har ringen og beskylder ham for svik. Fortsatt avvist konspirerer hun, Gunther og Hagen for å få Siegfried drept, og forteller Hagen at Siegfried kun kan angripes bakfra. Gunther og Hagen tar Siegfried med på en jakttur, der Hagen stikker et spyd i ryggen hans. Når de kommer tilbake, tar Brünnhilde grep og får bygget et likbål hun selv vil bestige for å rense ringen for dens forbannelse og gi den tilbake til de tre vannymfene Rheintöchter («Rhindøtre», «Rhinens døtre»). Hennes likbål blir signalet til at Valhalla og alle gudene forgår i flammene.
Snippane
Snippane er et fjell på grensa mellom Tønsberg og Larvik kommuner, sør for fylkesvei 820 i Vestfold. Toppen ligger i Tønsberg kommune, og er det høyeste punkt i kommunen.
Øst
Øst, eller aust, er en av de fire himmelretningene. Den motsatte himmelretningen er vest. Ordet er beslektet med de latinske ordene aurora (morgenrøde) og aurum (gull) som er en referanse til soloppgangen. Den forkortes med bokstaven Ø (bokmål, dansk) eller A (nynorsk), O (fra tidligere tysk form ost) eller E (engelsk). Øst er motsatt av vest og er rettvinklet på nord og sør.
Øst er retningen Jorden roterer om sin egen akse. Derfor er det også i den retningen at man ser soloppgangen på ett av jevndøgnene (vårjevndøgn eller høstjevndøgn), eller hele året om man er på ekvator. En annen konsekvens er at det er den foretrukne retningen for romutskytninger, på grunn av innsparinger på delta v.
Kirker har som regel koret vendt mot øst, og mange ønsker å gravlegges slik at kistens hodeende vender mot det som regnes som den hellige retningen.
Tradisjonelt har man brukt ordet Østen om den delen av verden som er øst for Europa, med andre ord Asia. Midtøsten er den delen av Asia som er nærmest Europa. Det fjerne østen er landene lengst øst i Asia, hovedsakelig Kina, Japan og Korea.
I Europa er Øst-Europa ofte regnet som de landene som lå bak jernteppet.
I Norge er Østlandet en av de fem landsdelene.
Josefines park
Josefines park er en liten park i en tidligere villahage i Homansbyen i Oslo, gjenåpnet i 2015.
Parken ligger ved gatekrysset Josefines gate / Hegdehaugsveien, med adresse Josefines gate 21. Arelaet er 1,1 dekar.
I parken finnes store trær, mindre frukttrær, stauder, plen og en lang steinkant til å sitte på. Belysningen i parken utnytter trærne og løvet. Gjerdet rundt parken er beholdt og det er port fra gatekrysset og inngangen fra begge gatene. Josefines park ble designet av landskapsarkitektfirmaet Bjørbekk & Lindheim, og Kulturetaten i Oslo kommune har hatt ansvar for kunsten.
Parken forvaltes av Bydel Frogner.
Villaen som den opprinnelige hagen hørte til, er tegnet av Georg Andreas Bull i nygotisk stil og sto ferdig i 1863. Fra den gamle villahagen ble kjøpt av kommunen og opparbeidet som offentlig park tidlig i etterkrigstiden, het den Hygeaparken. Fra ca. 2012 ble parken brukt som riggplass i forbindelse med oppgraderingen av Bogstadveien.
8,8 cm FlaK
8,8 cm FlaK var en serie tyske kanoner, opprinnelig beregnet for luftvern, men etterhvert også brukt mot stridsvogner.
Storknuken
Storknuken er et fjell sørøst i Mosvik i Inderøy kommune i Trøndelag. Det har en høyde på 502,8 meter over havet og er den høyeste fjelltoppen i Inderøy kommune.
My Boobs are OK
«My Boobs Are OK» er en sang av den norske artisten Lene Alexandra. Sangen var den første singelen fra Lene Alexandras debutalbum Welcome To Sillycone Valley som ble utgitt i 2008.
Hitlisteplasseringer
«My Boobs are OK» gikk inn første gang på 15.-plass på VG-lista Topp 20, og klatret siden hver uke, til den nådde sin beste plassering på 5.-plass. Sangen nådde også plass nummer 5 på lista over nedlastinger. På svenske hitlister debuterte sangen med 23.-plass, og nådde helt opp til plass nummer 20. Sangen nådde også plass nummer 12 på nedlastingslistene og plass nummer 1 på lista over mest nedlastede videoer.
Listeplasseringer i andre land:
Musikkvideoen, som er delvis animert, er laget av Marcel Leliënhof (Mia Gundersens tidligere mann), Rasmus Sivertsen og Qvisten animasjon. Låten er skrevet og produsert av Stanley Ferdinandez, Tommy Berre og Urban Robertsson
Aleksander Mevatne
Aleksander Mevatne (født 11. november 1988) er en norsk håndballspiller. Mevatne er strekspiller for eliteserieklubben FyllingenBergen. Mevatne har hatt juniorlandskamper for Norge.
Mevatne har tidligere spilt for Bergensklubbene Nornen og Fyllingen og for Bodø Håndballklubb (BHK).
Brånafjell
Brånafjell er et fjell helt nord i Sandefjord kommune, nordvest for Høyjord stavkirke i Vestfold. Toppen er det høyeste punktet i kommunen.
Tore Hillestad
Hillestad er utdannet cand.polit. ved Universitetet i Bergen. I 2005 tok han en doktorgrad om topplederes troverdighet under kriser.
Hillestad har vært førsteamanuensis ved Institutt for strategi og ledelse, Norges Handelshøyskole og forsker og konsulent ved Administrativt forskningsfond (AFF) ved Norges Handelshøyskole. Han var også en periode ansatt som senior organisasjonsutvikler i Tryg og har programleder- og undervisningserfaring fra NHHs executive programmer i strategisk ledelse. Han har siden 2021 vært direktør for NHH Executive.
Qionghai
Qionghai (kinesisk: 琼海; pinyin: Qiónghǎi) er et byfylke på Hainan i Folkerepublikken Kina.
Tore Hillestad
Hans spesialområder er ledelse og organisering i kunnskapsbedrifter, symbolske sider ved ledelse, ledelse ved kriser, organisatorisk og strategisk endring, organisasjonskultur, og ledelse i det offentlige.
Qionghai
Befolkningen var på 442,780 innbyggere i 1999.
Tasermiut
Tasermiut (Ketilsfjord) er en fjord i Nanortalik kommune på sydkysten av Grønland.
Qionghai
Kulturminner
Familien Cais residens (Cai jiazhai) i storkommunen Bo'an er oppført på Folkerepublikken Kinas liste over kulturminner.
Tasermiut
Fjorden er 75 km lang, og ligger nær sydspissen av Grønland, nær Kapp Farvel. I dette området er det mange fjell med bratte vegger, f.eks. Nalumasortoq, som gjør dette området til et yndet sted for fjellklatrere fra hele verden. I bunnen av fjorden ligger isbreen Tasermiut. Ved fjordens utløp ligger Nanortalik.
Qionghai
Samferdsel
Kinas riksvei 223 løper gjennom området. Den begynner i Haikou i nord og følger Hainans østkyst og ender sør i byen Sanya.
Tasermiut
Klimaet preges av fønvind, og er dermed mildt i Grønlandsk målestokk, men fønvinden bringer også nedbør til området.
Navnet Ketilsfjord skal fjorden ifølge Eirik Raudes saga ha fått av Eirik Raudes menn; sagaen forteller at de tok hvert sitt område og hver sin fjord, og oppkalte disse områdene etter seg:
Splash
Splash var en norsk popgruppe som besto av Anett Nylander og Janni Santillan, gruppa var kjent for og synge barnesanger med dance-rytmer. De ga i 2001 ut debutalbumet Splash. I 2002 ga de ut albumet All We Wanna Do og siden den gang har vi ikke hørt mye fra dem. Janni Santillan deltok i MGP 2009 med låten «(Like You Did) Yesterday».
Henri Mouhot
Henri Mouhot (født 15. mai 1826, død 10. november 1861) var en fransk naturforsker og oppdagelsesreisende fra midten av det 19. århundre. Han ble født i Montbéliard, Doubs i Franksike – nær den sveitsiske grensen, men tilbrakte sin barndom i Russland og muligens deler av Asia. Han døde nær Naphan, Laos. Han huskes primært som den som ga den vestlige verden kjennskap til Angkor i Kambodsja gjennom sine reiseskildringer.
Tidlig liv
Som ung professer i filologi tilbrakte Mouhot minst ti år i Russland hvor han underviste i språk. Han reiste gjennom Europa med sin bror Charles, hvor han studerte de fotografiske teknikkene Louis Daguerre hadde utviklet. I 1856 henga han seg tl studier i naturvitenskap. Samme år giftet han seg med en etterkommer (sannsynligvis et barnebarn) til den skotske oppdagelsesreisende Mungo Park. Etter å ha lest The Kingdom and People of Siam av Sir James Bowring i 1857, besluttet Mouhot seg for å reise til Indokina for å foreta en serie botaniske ekspedisjoner for å samle inn nye zoologiske eksemplarer. Hans første forespørsler om lån og reise ble avvist av franske selskaper og regjeringen under Napoleon 3.. Det Kongelige Geografiske Selskap og Det Zoologiske Selskap i London ga ham så støtte og han satte kursen mot Bangkok, via Singapore.
Angkor
Mouhot krediteres ofte feilaktig for å ha oppdaget Angkor — plasseringen og eksistensen av hele serien av templer og ruiner i Angkor var hele tiden kjent av khmerene og hadde vært besøkt av adskillige vestlige reisende siden det 16. århundre.
Mouhot skriver i sine journaler at hans samtidige, fader Charles Emile Bouillevaux — en fransk misjonær med base i Battambang — hadde rapportert at han og andre vestlige oppdagelsesreisende og misjonærer hadde besøkt Angkor Vat og de andre khmertemplene minst fem år før Mouhot. Fader Bouillevaux utga sine journaler i 1857: "Travel in Indochina 1848–1846, The Annam and Cambodia".
Tidligere hadde en portugisisk handelsreisende, Diogo do Couto, besøkt Angkor og skrev om det i 1550, og en portugisisk munk, António da Madalena, skrev om sitt besøk til Angkor Wat i 1586.
Mouhot skrev videre at: "'Ved Ongcor, er det … ruiner av en slik storslåtthet … at ved første øyekast fylles man av en så dypfølt beundring og man kan ikke unngå å spørre seg selv hva som har skjedd med denne mekstige rase, så sivilisert, så opplyst, skaperne av disse gigantiske arbeidene?'"
Kolonialisme
Noen har argumentert for at Mouhot har vært et redskap for fransk ekspansjonisme og annekteringen av territorier som fulgte kort tid etter hans død. Mouhot så ikke på seg selv som kolonialist, da han til tider tvilte på den positive effekten av europeisk kolonialisering:
"'Vil den nåværende bevegelse av Europas nasjoner mot øst resultere i noe godt ved å introdusere disse land for godene i vår sivilisasjon? Eller kommer vi der som stumme instrumenter for uendelige ambisjoner og forøker deres ulykker?'"
Skiløperpatruljen i Mørkedalen
Skiløperpatruljen i Mørkedalen eller ''Skipaturlje, 3. kompani, IR6'' var en skipatrulje oppsatt av frivillige som opererte fra baser på Leirskogen i Sør-Aurdal under det tyske angrepet på Norge i 1940 og de påfølgende kampene i Valdres. Patruljen var involvert i flere trefninger med tyske styrker, blant annet ved Biribakken gård, Dølven, Flatmoen og ved Bjødnaskaret. Ved denne gården faller to mann fra patruljen. Gården ligger på kanten til et brattheng ovenfor Langedrag bru og gården Leite. Skiløperpatruljen gikk ned til østsiden av Begna for å gjennomføre ildoverfall av tyske styrker på andre siden av elva. Veien ned til elva går i et brattheng og er vanskelig tilgjengelig.
Forhistorie
På ettermiddagen fredag 18. april når tyske tropper Bagn. To tyske PzKpfw I stridsvogner kjører i tet. Det er norske stillinger i berget ovenfor Storebrofoss. Disse er under ledelse av kaptein Christiansen. De første angrepene blir stanset, og også angrep ved midnatt av III/IR 159 blir avvist.
På Brandbu var det satt opp en skipatrulje på 19 mann etter initiativ fra Bjørn Torgersen og Tollef Midgård. Patruljen ankommer 17. april Aurdal og får opdrag å operere selvstendig for dermed å skade fienden mest mulig, og samtidig drive rekognosering. Torsdag 18. april ankommer de en gård ved Leirskogen kirke.
Rekognosering
Torgersen, Heger Grøttumsbråten, Thue og «kjentmannen» drar på rekognosering til Leiteberget, hvor de oppretter en observasjonspost. Rundt klokken 1500 ser de tyske styrker marsjere opp dalen. Kolonnen består av en tankbil (kan være stridskjøretøy), personbiler, motorsyklister, syklister og infanteri i rask marsj, anslått til 400 mann. Resten av troppen blir hentet frem og forberedt for å gå i strid. Før de rekker frem har styrkene passert da de ikke støtter på effektiv motstand før Bagn.
Forflytting, ildoverfall ved Biribakken gård, og ny forflytning
Fredag 19. april forflytter skipatruljen til Milevatnet. Torgersen og Holsen oppdager en bilkolonne på rundt 40 vogner ved Biribakken gård nede i dalbunnen og troppen blir hentet og utgruppert ved elven etter at området er sondert av Torgersen, Midtgård og Heger. Et ildoverfall starter og bilkolonnen og gården Sparkevik på andre siden av veien beskytes i et kvarter. Her har overlevende fra den første bestrykningen søkt skjul. de organiserer etter hvert motild med mitraljøser og bombekastere. En tankbil blir kjørt frem og stillingen til skipatruljen blir så utsatt at de trekker seg tilbake.
Under dette ildoverfallet blir Biribakken gård satt i brann.
Tilbake i kvarter får de melding om at Ødegård har truffet 17 norske soldater som er flyktet fra kampene ved Breidablikk. De har fortalt at det er observert tyske «tankbiler» på stedet. På dette tidspunktet er veikrysset ved Briedablikk fortsatt besatt av norske styrker, men de har hatt sammenstøt med 9. kompani av 236. regiment som er drevet tilbake ved Gråbeinhølen.
Skipatruljen forflytter seg nå til seteren i Mørkedalen ovenfor Milevannet. Der ligger de godt bortgjemt og ute av syne.
Dalen er tømt for tyske soldater
Søndag 21. april drar troppen på ny ned til Biribakken gård for å søke kontakt med fienden, og drive strid i de tyske styrkenes bakre rekker. Østigård, Haslund og Heger gjennomsøker gårdene uten å finne spor av tyske soldater. Hovedtyngden av de tyske styrkene har allerede rømt Bagn og er i full retrett mot Ådalen.
I mangel på annet tar skipatruljen seg tid til å stelle buskapen på gårdene så langt sørover dalen som til Øylund. Troppen tar seg deretter opp sønnenfor Leiteberget og opp Bjødnaskaret. Senere om kvelden blir Haslund og Øgård forlagt på Bjødnaskaret gård.
Ny kontakt med tyske styrker
Senere på dagen rekognoserer resten av troppen sørover dalen og finner 8-10 norske fanger på en gård som er etterlatt av tyske styrker. Disse vil ikke rømme sammen med skipatruljen. Selv må de trekke seg nordover igjen da de tyske styrkene er på ny fremmarsj oppover dalen. De rømmer unna se tyske styrkene, som følger umiddelbart bak dem. Kappløpet ender i passet ved Leiteberget, hvor den norske skiløperpatruljen går opp berget mens en norsk MG-stilling åpner ild på vestsiden.